LĪGUMS Nr. 1/4-2/_____-2024
par sadzīves atkritumu apsaimniekošanu Mārupes pilsētā un pagastā (1.daļa)/Babītes pagastā un Salas pagastā (2.daļa)
Mārupē	Datums skatāms laika zīmogā
Mārupes novada pašvaldība, reģ. Nr. 90000012827, tās izpilddirektore Agnese Jankuna, kura rīkojas uz Mārupes novada pašvaldības nolikuma pamata, (turpmāk – Pasūtītājs), no vienas puses,
un 
_________________________, reģ. Nr. ______________, tās _____________, kurš rīkojas uz statūtu pamata (turpmāk – Apsaimniekotājs), no otras puses, 
Pasūtītājs un Apsaimniekotājs abi kopā saukti – Puses, 
pamatojoties uz atklāta konkursa “Sadzīves atkritumu apsaimniekošana Mārupes novada administratīvajā teritorijā”, identifikācijas Nr. MNP 2024/07 (turpmāk – Konkurss) ___.daļas rezultātiem noslēdz šādu līgumu (turpmāk – Līgums):
LĪGUMA PRIEKŠMETS
[bookmark: _Ref512502106]Pasūtītājs pasūta un Apsaimniekotājs apņemas nodrošināt sadzīves atkritumu apsaimniekošanu (turpmāk – Pakalpojums) Mārupes pilsētā un Mārupes pagastā (1.daļa)/ Babītes pagastā un Salas pagastā  (2.daļa) saskaņā ar Eiropas Savienībā un Latvijas Republikā spēkā esošajiem normatīvajiem aktiem, Mārupes novada pašvaldības 2022. gada 25. maija saistošajiem noteikumiem Nr.27/2022 “Par sadzīves atkritumu apsaimniekošanu Mārupes novadā” (turpmāk – Noteikumi), Konkursa nolikumu (turpmāk – Nolikums) Konkursa tehnisko specifikāciju (turpmāk – 1. pielikums), Apsaimniekotāja Konkursā iesniegto Tehnisko piedāvājumu (Līguma 2.pielikums), Finanšu piedāvājumu (Līguma 3. pielikums), Konkursa gaitā sniegtajām atbildēm un Līguma noteikumiem.
Apsaimniekotājs nodrošina Pakalpojuma sniegšanu VAS “Starptautiskā lidosta “Rīga”” teritorijā saskaņā ar īpašajiem nosacījumiem (Tehniskās specifikācijas 2.1.pielikums) (tikai 1.daļa).
Pakalpojuma sniegšanā Apsaimniekotājam jāņem vērā un ar savām darbībām jāveicina atkritumu apsaimniekošanas sektorā noteikto kvalitatīvo un kvantitatīvo mērķrādītāju sasniegšanu un pasākumu īstenošanu saskaņā ar Atkritumu apsaimniekošanas valsts plānu 2021.–2028. gadam, Viduslatvijas reģionu atkritumu apsaimniekošanas plānu 2023.-2027. gadam un spēkā esošajām saistošajām ES direktīvām un to grozījumiem.
līguma darbības termiņš un pakalpojuma sniegšanas termiņš
Līgums stājas spēkā tā abpusējas parakstīšanas dienā. Līgums ir spēkā līdz tajā noteikto saistību pilnīgai izpildei.
Apsaimniekotājs uzsāk Pakalpojuma izpildi 202_.gada __.__________ un sniedz Pakalpojumu 7 (septiņus) gadus.
Apsaimniekotājam jānodrošina Pakalpojumu nepārtrauktība visā Līguma darbības laikā un pēc Līguma darbības izbeigšanās līdz nākošā atkritumu apsaimniekošanas pakalpojumu sniedzēja darbības uzsākšanai.
MAKSA UN NORĒĶINU KĀRTĪBA
Pakalpojumu maksa saskaņā ar Apsaimniekotāja iesniegto Finanšu piedāvājumu (Līguma 3.pielikums):
 maksas noteikšanai par nešķirotu sadzīves atkritumu apsaimniekošanu Pasūtītājs izmanto Apsaimniekotāja Finanšu piedāvājumā noteikto cenu ________ EUR (____________) par 1 m3 nešķirotu sadzīves atkritumu, neieskaitot Pievienotās vērtības nodokli (turpmāk – PVN);
maksas noteikšanai par bioloģisko atkritumu apsaimniekošanu Pasūtītājs izmanto Apsaimniekotāja Finanšu piedāvājumā noteikto cenu ____ EUR (________) bez PVN par 1m3, ņemot vērā savākto bioloģisko atkritumu īpatsvaru;
maksa par būvniecības atkritumu apsaimniekošanu ir ____ EUR (_________) bez PVN par 1m3;
citas cenas saskaņā ar Finanšu piedāvājumu (Līguma 3.pielikums).
Norēķins par Pakalpojumu notiek starp Apsaimniekotāju un Pakalpojuma saņēmēju atbilstoši savstarpēji noslēgto līgumu noteikumiem, ievērojot Līguma noteikumus un piemērojot Līgumā noteikto maksu par Pakalpojumu.
Ja Līguma darbības laikā normatīvajos aktos noteiktajā kārtībā ir apstiprināts cits tarifs par sadzīves atkritumu apglabāšanu atkritumu poligonā, Apsaimniekotājs iekļauj apstiprināto tarifu atkritumu apsaimniekošanas maksā ar tarifa spēkā stāšanās dienu.
[bookmark: _Ref164923980]Līgumā un Finanšu piedāvājumā (Līguma 3.pielikums) noteikto Pakalpojuma maksu iespējams pārskatīt pēc Pasūtītāja iniciatīvas vai Apsaimniekotāja pieprasījuma ne ātrāk kā pēc 24 (divdesmit četriem) mēnešiem no Pakalpojuma uzsākšanas dienas un ne biežāk kā reizi 24 (divdesmit četros) mēnešos.
Līguma 3.4. punktā noteiktā Pakalpojuma maksas pārskatīšana notiek  atbilstoši aprēķinam:
	Aprēķinos piemērotā degvielas cena, EUR/l (ja cenas, kas norādītas finanšu piedāvājumā izmainījušās par vairāk kā 10%):

	Dīzeļdegviela:

	Benzīns:

	Citas degvielas (norādot degvielas veidu un pieņemto mērvienību uz EUR)*:
*pēc nepieciešamības var papildināt rindu skaitu ar citiem degvielu veidiem.

	Aprēķinos piemērotais  koeficients pārejai no tilpuma vienībām uz masas vienībām:

	Nešķirotu sadzīves atkritumu: 0,1

	Bioloģisko atkritumu: 0,2

	Aprēķinos piemērotās personāla izmaksas, kas norādītas finanšu piedāvājumā, izmainījušās par vairāk kā 10% un izmaiņas ir saistītas ar darba samaksu un nodokļiem



Apsaimniekotāja iesniegto Pakalpojuma maksas pārrēķinu un to pamatojošo informāciju, Pasūtītājs izskata 3 (trīs) mēnešu laikā, un, ņemot vērā tā pamatotību, ir tiesīgs apmierināt pilnībā, daļēji vai noraidīt to.
Par nešķiroto sadzīves atkritumu apsaimniekošanas Pakalpojuma maksu un tās izmaiņām Apsaimniekotājs informē klientus ar paziņojumu izrakstītajos rēķinos, e-pastā, klientu portālā un savā tīmekļvietnē ____________. Pasūtītājs informē iedzīvotājus par Pakalpojuma maksu un tās izmaiņām ar paziņojumu savā tīmekļvietnē https://www.marupe.lv/. 
To sadzīves atkritumu veidu dalīta savākšana, ko Apsaimniekotājs Konkursā ir apņēmies vai saskaņā ar normatīvo aktu noteikumiem ir tiesīgs veikt papildu un kuru maksa nav atrunāta Finanšu piedāvājumā (Līguma 3.pielikums), tiek veikta par Apsaimniekotāja noteiktu saprātīgu cenu, par kuru tas vienojas ar klientu pirms attiecīgā pakalpojuma sniegšanas uzsākšanas. Ar “saprātīgu cenu” saprotams – tāda cena, kas būtiski neatšķiras no līdzīgam pakalpojumam noteiktās vidējās cenas valstī.
PUŠU TIESĪBAS UN PIENĀKUMi
Apsaimniekotāja pienākumi:
veikt organizatoriskos pasākumus, kas nodrošina sadzīves atkritumu apsaimniekošanas uzsākšanu Līgumā noteiktajā kārtībā un termiņā, nodrošinot Pakalpojuma sniegšanas nepārtrauktību;
ne vēlāk kā 2 (divu) mēnešu laikā no Līguma noslēgšanas dienas, pārņemt no esošā atkritumu apsaimniekotāja atkritumu savākšanas un transportēšanas pienākumus, nodrošinot iepriekšējo saistību nepārtrauktību, un noslēgt ar sadzīves atkritumu radītājiem/valdītājiem (turpmāk – Klienti) līgumus par sadzīves atkritumu apsaimniekošanu, kuros ir norādīts atkritumu izvešanas apjoms, periodiskums un grafiks, ar visiem Mārupes novada Mārupes pilsētas un Mārupes pagasta (1.daļa/Babītes un Salas pagasta (2.daļa) administratīvajā teritorijā esošajiem Klientiem, paredzot noslēdzamo līgumu termiņu ne garāku par līguma termiņu, kurš noslēgts starp Apsaimniekotāju un Pasūtītāju. Apsaimniekotājs slēdz tipveida līgumus (Līguma ___.pielikums) ar Klientiem. Apsaimniekotājam, pēc klienta pieprasījuma, ir pienākums veikt izmaiņas tipveida līgumā, ja tās ir atbilstošas Līguma, Nolikuma, Konkursa tehniskās specifikācijas, Tehniskā piedāvājuma, Finanšu piedāvājuma nosacījumiem. Apsaimniekotājs drīkst piedāvāt Konkursā noteiktos papildpakalpojumus Klientiem slēdzot atsevišķu līgumu par papildpakalpojumiem, vai ar elektronisko saziņu vai ar tālruņa zvanu starpniecību, ja abas puses (Apsaimniekotājs un Klients) skaidri un viennozīmīgi vienojas par šo kārtību;
līdz Pakalpojuma sniegšanas uzsākšanas dienai Apsaimniekotājs izstrādā Pakalpojuma sniegšanas maršrutus un iesniedz Pasūtītājam informāciju par izstrādātajiem maršrutiem;
slēgt līgumus ar publisko pasākumu organizētājiem par publisko pasākumu laikā radušos atkritumu apsaimniekošanu, paredzot Pakalpojuma izmaksas saskaņā ar Finanšu piedāvājumu (3.pielikums);
[bookmark: _Ref164925267]ne vēlāk kā Līgumā noteiktajā Pakalpojuma sniegšanas uzsākšanas dienā un atkritumu apsaimniekošanas līgumā, kas noslēgts starp Klientu un Apsaimniekotāju, noteiktajā termiņā un kārtībā nodrošināt Klientu ar savstarpēji noslēgto līgumu noteikumiem atbilstošiem, lietošanai derīgiem un marķētiem sadzīves atkritumu savākšanas konteineriem, nodrošinot Klientam iespēju izvēlēties savākto sadzīves atkritumu daudzumam atbilstoša veida un tilpuma konteinerus. Apsaimniekotājs nodrošina, ka Pakalpojuma sniegšanā izmantotie nešķiroto sadzīves atkritumu konteineri ir labā tehniskā un vizuālā stāvoklī, un gadījumos, kad konteineri ir nolietoti vai bojāti, Apsaimniekotājs veic tā nekavējošu nomaiņu pret Tehniskajam piedāvājumam (2.pielikums) atbilstošu konteineru;
[bookmark: _Ref164927636]nodrošināt Pakalpojuma sniegšanu ar specializētiem transporta līdzekļiem, kas atbilst Tehniskajās specifikācijās un Tehniskajā piedāvājumā norādītajām prasībām;
ievērot Mārupes novada pašvaldības 2022. gada 25. maija saistošos noteikumus Nr. 27/2022 “Par sadzīves atkritumu apsaimniekošanu Mārupes novadā”, tostarp tajos noteikto minimālo atkritumu izvešanas biežumu;
ievērot Eiropas Savienības un Latvijas Republikas normatīvo aktu prasības sadzīves atkritumu apsaimniekošanas jomā, kā arī vides piesārņojuma mazināšanai, kas rodas savācot, pārkraujot, šķirojot, uzglabājot vai pārvadājot sadzīves atkritumus, prasības sadzīves atkritumu savākšanā izmantojamiem konteineriem un sadzīves atkritumu savākšanā un pārvadāšanā izmantojamiem specializētajiem transportlīdzekļiem;
ievērot normatīvo aktu un Pasūtītāja noteiktās prasības Pakalpojuma izpildē iesaistīto transportlīdzekļu, iekārtu un ierīču pielietošanā;
izstrādāt un izdot dažādus informatīva un izglītojoša rakstura materiālus par aktualitātēm atkritumu apsaimniekošanas jomā, tajā skaitā attiecībā uz atkritumu dalīto vākšanu, un izglītot par atkritumu apsaimniekošanas procesiem, nodrošinot sabiedrību ar informāciju medijos un dažādiem drukātiem materiāliem. Informēt Klientu par prasībām (izmaiņām tajās) saistībā ar atkritumu apsaimniekošanu. Katra nākamā kalendārā gada pasākumu plānu rakstiski saskaņot ar Pasūtītāju līdz tekošā gada 1.novembrim;
nodrošināt, ka Pakalpojumu sniedz atbilstošas kvalifikācijas darbinieki ar speciālo apģērbu un Pakalpojuma sniegšanai nepieciešamo aprīkojumu;
Pakalpojumus VAS “Starptautiskā lidosta “Rīga”” nodrošināt ar speciālajām drošības prasībām (tikai 1.daļa);
veikt visas citas nepieciešamās darbības, kas ir saistītas ar Līgumā vai Tehniskajā specifikācijā noteikto prasību izpildi, kā arī sadarboties ar Pasūtītāju, lai nodrošinātu sadzīves atkritumu apsaimniekošanas sistēmas sekmīgu darbību un tās atbilstību normatīvo aktu prasībām tiktāl, ciktāl tas ir atkarīgs no Apsaimniekotāja rīcības;
pēc Pasūtītāja pieprasījuma nekavējoties, bet ne vēlāk kā 2 (divu) darba dienu laikā, ja Līgumā vai tā pielikumos nav noteikts cits informācijas sniegšanas termiņš, sniegt rakstisku atbildi, tai klāt pievienojot atbildi pamatojošus dokumentus, par Līguma izpildes gaitu, tai skaitā, bet ne tikai par Apsaimniekotāja un Klienta savstarpēji noslēgtā līguma izpildi, Pakalpojumu u.t.ml.
Pasūtītāja pienākumi:
informēt Mārupes novada pašvaldībā dzīvojošos iedzīvotājus un juridiskās personas par izmaiņām atkritumu apsaimniekošanas pakalpojuma saņemšanā, iepazīstinot ar sadzīves atkritumu apsaimniekošanas līguma noteikumiem, maksu par sadzīves atkritumu apsaimniekošanu un konteineru izmantošanas veidu;
nodot Apsaimniekotājam visu Pasūtītāja rīcībā esošo dokumentāciju un informāciju Līguma izpildei;
informēt Apsaimniekotāju par Pasūtītājam zināmiem apstākļiem, kas var labvēlīgi vai nelabvēlīgi ietekmēt Pakalpojuma sniegšanu;
sadarboties ar Apsaimniekotāju Pakalpojuma saņēmēju informēšanā par izmaiņām Pakalpojumu sniegšanas kārtībā, maksā par Pakalpojuma saņemšanu.
Pasūtītājam ir tiesības iesaistīt trešās personas Pakalpojuma nepārtrauktības nodrošināšanai - izpildei, gadījumā, ja Apsaimniekotājs neievēro Līgumā un tā pielikumos paredzētās saistības un termiņus u.c. Līguma noteikumus.
NODROŠINĀJUMI
[bookmark: _GoBack]Apsaimniekotājs 10 (desmit) dienu laikā no Līguma parakstīšanas dienas iesniedz Pasūtītājam apmaksātu civiltiesiskās atbildības apdrošināšanu par Apsaimniekotāja darbības vai bezdarbības rezultātā Līguma izpildes laikā nodarīto kaitējumu trešo personu un Pasūtītāja pārstāvju dzīvībai un veselībai, kā arī nodarītajiem zaudējumiem trešo personu un Pasūtītāja kustamajam un nekustamajam īpašumam tai skaitā par gaisa un vides piesārņojumu. Civiltiesiskās atbildības apdrošināšanas līgums ir slēdzams ar kopējo atbildības limitu ne mazāku kā 500 000,00 EUR (pieci simti tūkstoši euro), kas ir spēkā visu Līguma darbības termiņu. Civiltiesiskās apdrošināšanas līgumam jābūt spēkā no Līguma spēkā stāšanās dienas līdz tā pilnīgai izpildei. Civiltiesiskās apdrošināšanas līguma termiņu ir iespējams sadalīt vairākās daļās, nodrošinot, ka polises pagarinājums vai jauna polise tiek iesniegta ne vēlāk kā 30 (trīsdesmit) dienas pirms spēkā esošās polises darbības termiņa beigām. Zaudējumu pieteikšanas termiņam jābūt spēkā visu Līguma periodu un četras nedēļas pēc tā, izmaksājam pēc pirmā pieprasījuma.  Pirms apdrošināšanas līguma noslēgšanas, apdrošināšanas noteikumus Apsaimniekotājs rakstiski saskaņo ar Pasūtītāju. 
[bookmark: _Ref164881232]Apsaimniekotājs 10 (desmit) dienu laikā no Līguma parakstīšanas dienas iesniedz Pasūtītājam Līguma saistību izpildes nodrošinājumu 480 000,00 EUR (četri simti astoņdesmit tūkstoši euro) (iepirkuma 1.daļā)/ 280 000,00 EUR (divi simti astoņdesmit tūkstoši euro) (iepirkuma 2.daļā) apmērā. Saistību izpildes nodrošinājums iesniedzams kā bankas izsniegta garantija vai apdrošināšanas polise vai iemaksa Pasūtītāja kontā (konts LV69 UNLA 0003 0111 3040 5).  Saistību izpildes nodrošinājumam jābūt spēkā visu Līguma periodu un četras nedēļas pēc tā. Saistību izpildes nodrošinājums izmaksājams pēc pirmā Pasūtītāja pieprasījuma un tas, cita starpā, sedz Apsaimniekotājam piemērotos un Līgumā noteiktajā termiņā neapmaksāto līgumsodu. Saistību izpildes nodrošinājuma derīguma termiņu ir iespējams sadalīt vairākās daļās, nodrošinot, ka tā pagarinājums vai jaunais nodrošinājums tiek iesniegts ne vēlāk kā 30 (trīsdesmit) dienas pirms spēkā esošā nodrošinājuma darbības termiņa beigām. Pirms saistību izpildes nodrošinājuma polises iesniegšanas Pasūtītājam, Apsaimniekotājam tā saturs un forma rakstiski jāsaskaņo ar Pasūtītāju.
PUŠU ATBILDĪBA
Par līgumsaistību daļēju vai pilnīgu neizpildi Puses ir atbildīgas Latvijas Republikas normatīvajos aktos un Līgumā paredzētajos gadījumos un kārtībā. Līgumsaistību daļēju vai pilnīgu neizpildi Puses fiksē un pamato, izmantojot Civilprocesa likumā paredzēto pierādīšanas līdzekļus. 
Puses atlīdzina viena otrai zaudējumus, kas ir radušies sakarā ar līgumsaistību neizpildi vai to nepienācīgu izpildi atbilstoši Līguma noteikumiem. Zaudējumu fakta konstatēšanai, pierādīšanai, kā arī to apmēra noteikšanai Puses piemēro Līguma, Civillikuma un Civilprocesa likuma nosacījumus. 
Puses ir savstarpēji atbildīgas par otrai Pusei nodarītiem pierādāmiem zaudējumiem, ja tie radušies vienas Puses vai tā darbinieka, kā arī Pušu Līguma izpildē iesaistīto trešo personu darbības vai bezdarbības rezultātā, tai skaitā, rupjas neuzmanības, ļaunā nolūkā izdarīto darbību vai nolaidības rezultātā.
[bookmark: _Ref164919351]Par Līguma nepienācīgu saistību izpildi cita starpā ir uzskatāms:
[bookmark: _Ref167277728]Līguma un tā pielikumu nosacījumu un/vai noteikumu daļēja vai pilnīga nepildīšana, par ko Līgums neparedz atsevišķu līgumsoda samaksas vai zaudējumu atlīdzināšanas pienākumu;
[bookmark: _Ref167277740]Līgumā noteikto termiņu neievērošana;
[bookmark: _Ref167277997]Par līguma, kas noslēgts starp Klientu un Apsaimniekotāju nosacījumu neievērošanu, par ko tiek saņemtas Klientu pamatotas sūdzības;
[bookmark: _Ref167277757]Līgumā noteiktās maksas par sadzīves atkritumu un mājsaimniecībās radīto būvniecības atkritumu apsaimniekošanu neievērošana;
[bookmark: _Ref167277769]Līgumā paredzētās informācijas nesniegšana Pasūtītājam.
[bookmark: _Ref167278266]Par Līguma6.4.1. līdz 6.4.4 punktā minēto saistību nepienācīgu izpildi, Pasūtītājam ir tiesības piemērot Apsaimniekotājam līgumsodu 300,00 EUR (trīs simti euro) apmērā par katru pārkāpuma gadījumu.. Papildus līgumsoda samaksas pienākumam Apsaimniekotājam ir pienākums atlīdzināt zaudējumus, kas radušies sakarā ar pieļauto pārkāpumu.
Puses vienojas par šādu Līguma 6.5. punktā minētā līgumsoda piemērošanas kārtību:
par kāda no Līguma 6.4.1. līdz 6.4.4. punktā minēto apstākļu iestāšanos pirmo reizi Pasūtītājs izsaka Apsaimiekotājam rakstveida brīdinājumu un norāda par iespējamām sekām gadījumos, ja Līguma nepienācīgas saistību izpildes pārkāpums netiks novērsts brīdinājumā norādītajā termiņā;
ja Apsaimniekotājs neveic vai aizkavē brīdinājumā fiksēto pārkāpuma novēršanu vai arī tā novēršana veikta nepilnīgi vai nekvalitatīvi, Pasūtītājam ir tiesības sagatavot aktu par nekvalitatīvu Līguma saistību izpildi un pieprasīt līgumsoda samaksu. Pasūtītājs sagatavoto aktu un rēķinu līgumsoda samaksai nosūta Apsaimniekotājam uz e-pastu: ________________, nosakot rēķina apmaksas termiņu ne vēlāk kā 10 (desmit) darba dienu laikā no rēķina nosūtīšanas dienas.
Puses vienojas, ka par Līguma 6.4.5. punktā minēto pārkāpumu, Pasūtītājam ir tiesības piemērot Apsaimniekotājam līgumsodu  500,00 EUR (pieci simti euro) apmērā par katru konstatēto pārkāpuma gadījumu.
Ja Apsaimniekotājs neievēro Līguma 4.1.5 punktā noteikto pienākumu nodrošināt Pakalpojuma sniegšanu ar Tehniskajā specifikācijā norādītajām prasībām un Apsaimniekotāja Tehniskajā piedāvājumā noteiktajiem tehniskajiem parametriem un īpašībām atbilstošiem atkritumu konteineriem, Pasūtītājs ir tiesīgs prasīt, un Apsaimniekotājam ir pienākums maksāt 150,00 EUR (viens simts piecdesmit euro) par katru konstatēto pārkāpumu. Papildus līgumsoda samaksas pienākumam Apsaimniekotājam ir pienākums atlīdzināt zaudējumus, kas radušies Klientam sakarā ar pieļauto pārkāpumu. Jebkādu strīdu vai domstarpību, kas saistītas ar konteinera stāvokli vai nomaiņas nepieciešamību, gadījumā, Apsaimniekotājs pieaicina Pasūtītāju, kas sniedz savu atzinumu par konteinera stāvokli un tā nomaiņas nepieciešamību, kas ir saistošs Apsaimniekotājam un Klientam. 
Ja Apsaimniekotājs neievēro Līguma 4.1.6. punktā noteikto pienākumu nodrošināt Pakalpojuma sniegšanu ar specializētiem transporta līdzekļiem, kas atbilst Tehniskajā specifikācijā norādītajām prasībām un Apsaimniekotāja Tehniskajā piedāvājumā noteiktajiem transportlīdzekļu tehniskajiem parametriem un īpašībām, Pasūtītājs ir tiesīgs prasīt, un Apsaimniekotājam ir pienākums maksāt 1 000,00 EUR (viens tūkstotis pieci simti euro) par katru konstatēto pārkāpumu. Papildus līgumsoda samaksas pienākumam Apsaimniekotājam ir pienākums atlīdzināt zaudējumus, kas radušies sakarā ar pieļauto pārkāpumu. Īslaicīga remonta darbu veikšanas dēļ nepieciešama īslaicīga (līdz 5 (piecām) darba dienām) tehnikas aizstāšana, par to iepriekš informējot Pasūtītāju, nav uzskatāma par Līguma pārkāpumu. Apsaimniekotājs par saviem līdzekļiem un resursiem nodrošina specializēto transporta līdzekļu, tostarp tīro sadzīves atkritumu savākšanas autotransporta līdzekļu uzturēšanu un nepieciešamo infrastruktūru to uzturēšanai/uzpildīšanai u.tml. 
[bookmark: _Hlk124180400][bookmark: _Hlk139143617]Apsaimniekotājs maksā Pasūtītājam līgumsodu 500 000,00 EUR (pieci simti tūkstoši euro) apmērā par jebkuru no pārkāpumiem, kas piešķir Pasūtītājam tiesības vienpusēji atkāpties no Līguma, neatkarīgi no šīs tiesības izmantošanas vai neizmantošanas fakta. 
Visos gadījumos, kad Pasūtītājam rodas tiesība prasīt līgumsodu vai zaudējumu atlīdzību no Apsaimniekotāja, līgumsoda summu vai zaudējumu apmēru Pasūtītājs ir tiesīgs ieturēt, izmantojot Līguma saistību izpildes nodrošinājumu. Pasūtītājs Līguma saistību izpildes nodrošinājumu ir tiesīgs izmantot arī gadījumā, ja Apsaimniekotājs nav savlaicīgi iesniedzis jaunu Līguma saistību izpildes nodrošinājumu (gadījumā, ja Līguma saistību izpildes nodrošinājumu netiek iesniegts par visu Līguma darbības periodu), nenodrošinot Līguma saistību izpildes nodrošinājumu spēkā esamības nepārtrauktību.
Jebkura Līgumā noteiktā līgumsoda samaksa neatbrīvo Puses no to saistību pilnīgas izpildes.
IZMAIŅAS LĪGUMĀ, TĀ DARBĪBAS IZBEIGŠANĀS
Līgumu var papildināt, grozīt, vai izbeigt, Līdzējiem savstarpēji vienojoties. Jebkuras Līguma izmaiņas vai papildinājumi tiek noformēti rakstveidā un pēc to abpusējas parakstīšanas kļūst par Līguma neatņemamu sastāvdaļu.
[bookmark: _Ref164931168]Pasūtītājam ir tiesības vienpusēji, bez Pušu rakstiskas vienošanās, izbeigt Līgumu šādos gadījumos:
[bookmark: _Ref164931221]Valsts vides dienests neizsniedz vai anulē Apsaimniekotājam izsniegto atļauju sadzīves atkritumu apsaimniekošanai Mārupes pilsētā un Mārupes pagastā (1.daļa)/Babītes un Salas pagastā (2.daļa), vai arī pēc šīs atļaujas pārskatīšanas Apsaimniekotājs nav tiesīgs sniegt Pakalpojumus pilnā apmērā un šāds notikums ilgts vairāk nekā 10 (desmit) darba dienas;
[bookmark: _Ref164931381]ir pasludināta Apsaimniekotāja maksātnespēja vai tiesiskās aizsardzības process;
Apsaimniekotājs ir nokavējis Līgumā noteikto Pakalpojuma pilnā apmērā sniegšanas uzsākšanas termiņu vairāk kā par 15 (piecpadsmit) dienām;
Apsaimniekotājs atkārtoti daļēji vai pilnīgi nepilda Līguma un Līguma pielikumos minētās saistības, par ko Apsaimniekotājam ir nosūtīts brīdinājumus un/vai ir vairākkārt (ne mazāk par 5 (pieciem) konstatētiem pārkāpumu faktiem dažādos Pakalpojuma sniegšanas objektos/adresēs) ieturēts līgumsods;
Apsaimniekotājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
Apsaimniekotājs Līguma 5.2. punktā norādītā termiņā nav iesniedzis Līguma saistību izpildes nodrošinājumu vai jaunu nodrošinājumu/pagarinājumu;
Pasūtītājs ir tiesīgs vienpusēji, bez Pušu rakstiskas vienošanās, atkāpties no Līguma, vismaz 12 (divpadsmit) mēnešus iepriekš par to informējot Apsaimniekotāju. Pasūtītāja vienpusēja atkāpšanās no Līguma neatbrīvo Apsaimniekotāju no pienākuma sniegt Pakalpojumu līdz brīdim, kad stājas spēkā līgums ar citu normatīvajos aktos noteiktajā kārtībā Pasūtītāja izraudzītu atkritumu apsaimniekotāju.
ja iestājas kāds no Līguma 7.2. punktā minētiem priekšnoteikumiem, pamatojoties uz kuru Pasūtītājs vienpusēji atkāpjas un izbeidz Līgumu, Apsaimniekotājs atlīdzina Pasūtītājam visus tiešos un netiešos zaudējumus, kas radušies saistībā ar Līguma izbeigšanu. Ja Pasūtītājs vienpusēji izbeidz Līgumu, Apsaimniekotājam ir pienākums turpināt Pakalpojumu sniegšanu (izņemot 7.2.1. punktā minētajā gadījumā) Līgumā noteiktajā apjomā līdz Pasūtītājs izvēlas citu sadzīves atkritumu apsaimniekošanas pakalpojuma sniedzēju un noslēdz attiecīgu līgumu.
Par atkāpšanos no Līguma, pamatojoties uz Līguma 7.2. punktu, Pasūtītājs paziņo Apsaimniekotājam rakstiski un Līgums tiek uzskatīts par pārtrauktu:
Līguma 7.2.1. punktā noteiktajā gadījumā – nekavējoties;
Līguma 7.2.2. punktā noteiktā gadījumā – ar nākamo dienu pēc lēmuma par maksātnespējas procesa vai tiesiskās aizsardzības procesa pasludināšanas;
pārējos gadījumos – Pasūtītāja norādītajā termiņā.
Apsaimniekotājs ir tiesīgs vienpusēji, bez Pušu rakstiskas vienošanās, atkāpties no Līguma. Šādā gadījumā Apsaimniekotājs vismaz 6 (sešus) mēnešus iepriekš informē par to Pasūtītāju. Vienpusēja atkāpšanās no Līguma neatbrīvo Apsaimniekotāju no pienākuma sniegt Pakalpojumu līdz brīdim, kad stājas spēkā līgums ar citu normatīvajos aktos noteiktajā kārtībā Pasūtītāja izraudzītu atkritumu apsaimniekotāju. Šajā punktā noteiktajā gadījumā Apsaimniekotājs maksā Pasūtītājam līgumsodu par vienpusēju atkāpšanos no Līguma 500 000,00 EUR apmērā.
Līguma izbeigšana pirms termiņa atbilstoši Līguma noteikumiem, nerada tiesības nevienai no Pusēm izvirzīt pretenzijas vai prasības pret otru Pusi par zaudējumu, t.sk. neiegūtās peļņas atlīdzinājumu.
INFORMĀCIJAS APMAIŅA
Apsaimniekotājs Pasūtītājam sniedz šādu informāciju:
vienu reizi gadā, līdz 1. martam, par iepriekšējo kalendāro gadu, iesniedz Pasūtītājam informāciju par atkritumu masas un tilpuma mērījumiem un piemērojamo koeficientu, kā arī 1 m3 maksā par nešķirotu sadzīves atkritumu apsaimniekošanu iekļauto ieņēmumu aprēķinu par kuriem samazina sadzīves atkritumu apsaimniekošanas pakalpojumu izmaksas, saskaņā ar Atkritumu apsaimniekošanas likumā noteikto;  
normatīvajos aktos noteiktajā kārtībā un pēc Pasūtītāja pieprasījuma sniedz atskaiti par Mārupes novada administratīvajā teritorijā apsaimniekoto atkritumu apjomu, pa atkritumu klasēm un darbību veidiem, kā arī veic  datu uzskaiti un atkritumu daudzumu mērījumus, atbilstoši 2017. gada 30. maija MK noteikumiem Nr.292; 2018. gada 21. augusta MK noteikumiem Nr. 537; 2021. gada 26. oktobra MK noteikumiem Nr.712, Viduslatvijas atkritumu apsaimniekošanas reģionālā centra nosacījumiem. Atskaitē iekļauj informāciju par veiktajiem sabiedrības informēšanas pasākumiem par atkritumu apsaimniekošanu, tai skaitā par atkritumu dalīto vākšanu un izlietoto finansējumu;
vienu reizi ceturksnī informāciju par Pakalpojumu saņēmēju iesniegtajām pretenzijām, kas saistītas ar Pakalpojumu sniegšanu un tā kvalitāti, kā arī sniedz informāciju par fiksētajām problēmām un to risinājumiem;
pamatojoties uz Atkritumu apsaimniekošanas likuma 8.pantu, kur Pasūtītājam (pašvaldībai) noteikti pienākumi, Apsaimniekotājam jānodrošina tiešsaistes pieeja uzkrātajiem datiem par noslēgtajiem atkritumu apsaimniekošanas līgumiem, to statusu un visa veida pakārtoto informāciju ir jānodod  Pasūtītājam datu apstrādei un analīzei - API servisa veidā (Rest ,Soap), kur dati periodiski un automātiski tiek atjaunināti un servisa veidā nodoti pašvaldības speciālistam. Dati ir strukturēti un datubāzes arhitektūra  sadarbībā ar pašvaldības speciālistu laika gaitā uzlabota un pilnveidota.  Apsaimniekotāja ierakstiem datubāzē ir jānodrošina precīza piesaiste VZD adrešu reģistra atribūtu nomenklatūrai - precīzs adreses pieraksts “STD” vai piesaiste pie adrešu reģistra  unikālā adreses identifikatora “ID”;
par Apsaimniekotāja nodomu iesniegt pieteikumu tiesiskās aizsardzības vai maksātnespējas procedūras uzsākšanai ne vēlāk kā 60 (sešdesmit) kalendāro dienu laikā pirms dokumentu iesniegšanas attiecīgā institūcijā;
par Apsaimniekotāja tiesiskās aizsardzības procesa pieteikuma vai maksātnespējas procesa pieteikuma iesniegšanu tiesā pret Apsaimniekotāju ne vēlāk kā 2 (divas) darba dienas pēc attiecīgā paziņojuma saņemšanas.
citu informāciju, kas nepieciešama tā funkciju izpildei un ir Apsaimniekotāja rīcībā.
Pasūtītājs Apsaimniekotājam sniedz šādu informāciju:
katru gadu līdz 1. februārim – par pašvaldības administratīvajā teritorijā deklarēto un reģistrēto atkritumu radītāju skaitu (tai skaitā juridiskām personām), ja ir notikušas izmaiņas iepriekšējā kalendāra gadā;
par plānotajiem pašvaldības ceļu tīklu remontdarbiem divas nedēļas pirms remontdarbu uzsākšanas;
par pašvaldības ceļu tīkla lietošanas ierobežojumiem, kas radušies klimatisko apstākļu dēļ;
citiem apstākļiem, kas var ietekmēt Pakalpojuma sniegšanu (piemēram, pali, plūdi, īpaši aizsargājamas dabas teritorijas, publiskie ūdeņi).
APaKŠUZŅĒMĒJI
[bookmark: _Hlk152927991][bookmark: _Ref164884615]Apsaimniekotājs nodrošina, ka tā piedāvājumā Konkursam norādītie apakšuzņēmēji (t.sk. kā personas, uz kuras iespējām Apsaimniekotājs balstās) veiks piedāvājumā Konkursam norādīto. 
Apsaimniekotājs ir tiesīgs iepriekš rakstiski saskaņojot ar Pasūtītāju veikt Līguma izpildē iesaistītā apakšuzņēmēja nomaiņu vai jauna piesaisti. 
[bookmark: _Ref164884628]Saskaņojuma saņemšanai Apsaimniekotājs rakstveidā iesniedz Pasūtītājam visu Nolikumā prasīto informāciju un dokumentus, kas apliecina attiecīgās personas atbilstību Konkursa dokumentos izvirzītajām prasībām, t.sk. nododamās izpildes apjomu/ saturu un pievienojot Nolikumā prasītos dokumentus personu iesaistīšanai līguma izpildē.
Pašvaldība nepiekrīt apakšuzņēmēja nomaiņai, ja pastāv kāds no šādiem nosacījumiem: 
piedāvātais apakšuzņēmējs neatbilst Konkursa dokumentos apakšuzņēmējiem izvirzītajām prasībām; 
tiek nomainīts apakšuzņēmējs, uz kura iespējām Konkursā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Konkursā izraudzītais pretendents atsaucies, apliecinot savu atbilstību Konkursā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem; 
piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR, atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem. 
Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā Konkursam, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem. 
Pasūtītājs saskaņo vai atsaka Apsaimniekotāja pieteiktās izmaiņas iespējami īsā laikā, bet ne vēlāk kā 5 (piecu) darba dienu laikā pēc tam, kad būs saņēmusi visu informāciju un dokumentus, kas nepieciešami lēmuma pieņemšanai. Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā minētos pretendentu izslēgšanas gadījumus Pasūtītājs pārbaudīs uz lēmuma pieņemšanas datumu.
Pasūtītājam ir tiesības rakstiskā veidā un motivēti pieprasīt Apsaimniekotāja apakšuzņēmēju nomaiņu, ja Pasūtītāju neapmierina to izpildījuma produktivitāte vai kvalitāte, vai pastāv citi objektīvi apstākļi. Apsaimniekotāja pienākums ir nodrošināt šādu Pasūtītāja pamatotu prasību izpildi. 
Apsaimniekotājam jānodrošina, un tas ir atbildīgs, lai Līguma izpildē iesaistītais apakšuzņēmējs, iesaistot Līguma izpildē citus apakšuzņēmējus, ievēro Līguma 9.1.-9.3 punktu. 
Apakšuzņēmēja piesaistīšana Līguma izpildē neatbrīvo Apsaimniekotāju no atbildības par šī Līguma izpildi kopumā vai kādā tā daļā, kā arī neuzliek Pasūtītājam nekādus papildus pienākumus un saistības.
NEPĀRVARAMA VARA (FORCE - MAJEURE)
Puses tiek atbrīvotas no atbildības par daļēju vai pilnīgu Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma abpusējas parakstīšanas un kurus Puses nevarēja iepriekš paredzēt un novērst.
Pie šādiem apstākļiem pieskaitāmi – ugunsgrēks, kara darbība, vispārēja avārija, epidēmija, dabas stihija, kā arī citi apstākļi, kas neiekļaujas Pušu iespējamās kontroles un ietekmes robežās.
Pusei, kas atsaucas uz nepārvaramu, ārkārtēja rakstura apstākļu darbību, trīs darbdienu laikā par tiem rakstiski jāpaziņo otrai Pusei, norādot iespējamo saistību izpildes termiņu un cēloņsakarības pamatojumu starp šo faktu un nespēju izpildīt savas saistības.
Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) dienām, katrai no Pusēm ir tiesības vienpusēji pārtraukt Līgumu. Ja Līgums šādā kārtā tiek pārtraukts, nevienai no Pusēm nav tiesību pieprasīt no otras Puses zaudējumu atlīdzību.
STRĪDU RISINĀŠANAS KĀRTĪBA
Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
No Līguma izrietošās saistības ir apspriežamas atbilstoši Latvijas Republikas normatīvajiem aktiem.
Ja 40 (četrdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
Jautājumi, kas nav atrunāti Līgumā, tiek apspriesti un risināti saskaņā ar Latvijas Republikā spēkā esošajiem normatīvajiem aktiem.
FIZISKO PERSONU DATU AIZSARDZĪBA
Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai.
Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar šo Līgumu, Regulu un Latvijas Republikas normatīvajos aktos noteikto.
Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka fizisko personu datu apstrāde notiek saskaņā ar fizisko personu datu apstrādi regulējošiem normatīviem aktiem.
Līguma ietvaros katra Puse pēc attiecīgi otras Puses rakstiska pieprasījuma nodrošina nepieciešamo atbalstu personas datu aizsardzības pārkāpumu un datu subjektu pieprasījumu gadījumos un nekavējoties, bet ne vēlāk kā 72 (septiņdesmit divu) stundu laikā, informē otru Pusi par saņemtu datu subjekta pieprasījumu vai konstatētu personas datu aizsardzības pārkāpumu.
CITI NOTEIKUMI
Kādam no Līguma noteikumiem zaudējot spēku normatīvo aktu izmaiņu rezultātā, Līgums nezaudē spēku tā pārējos punktos. 
Līgums ir saistošs Pušu tiesību un saistību pārņēmējiem.
Visi no Līguma izrietošie paziņojumi, lūgumi, pieprasījumi, pretenzijas un cita informācija ir noformējama rakstveidā latviešu valodā. Pasūtītāja pienākums ir nosūtīt Apsaimniekotājam uz Līgumā norādīto pasta adresi vai e–pastu visu Līgumā noteikto informāciju saskaņā ar Līgumā noteikto. Visi paziņojumi un Pasūtītājam sniedzamā informācijā Apsaimniekotājam ir jāsagatavo rakstveidā un tā ir iesniedzama Mārupes novada pašvaldībā, Klientu apkalpošanas centrā, Daugavas ielā 29, Mārupes novadā, izņemot Līgumā noteiktos gadījumos. Puses uzņemas pienākumu sniegt rakstveida atbildi 30 (trīsdesmit) dienu laikā no pieprasījuma saņemšanas dienas uz jebkuru otras Puses pieprasījumu, kas saistīts ar Līguma izpildi, ja vien Līgumā nav noteikti citi termiņi.
Puses par kontaktpersonu Darbu izpildes gaitā radušos jautājumu risināšanai nosaka:
No Pasūtītāja puses – Pašvaldības īpašumu pārvaldes vides pārvaldības speciāliste Ziedīte Lapiņa, e-pasts: ziedite.lapina@marupe.lv, tālrunis: +371 29435695;
No Apsaimniekotāja puses – _________________, e-pasts: _______________, tel.+371 _____________.
Līgums ir sagatavots un parakstīts elektroniski ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
PUŠU REKVIZĪTI
	PASŪTĪTĀJS
	
	APSAIMNIEKOTĀJS

	Mārupes novada pašvaldība
Reģ. Nr. 90000012827
Daugavas iela 29, Mārupe,
Mārupes nov., LV-2167
Tel.+371 67934695, marupe@marupe.lv 
AS “SEB banka” 
Konts: LV69 UNLA 0003 0111 3040 5
	
	


	
	
	

	/A. Jankuna/
	
	/___________/

